ลุ้น SET บวกต่อทะลุแนวต้าน 1,490 จุด รับแรงหนุนราคาน้ำมัน-วิ่งตามตลาดหุ้นทั่วโลก
ลุ้น SET บวกต่อทะลุแนวต้าน 1,490 จุด รับแรงหนุนราคาน้ำมัน-วิ่งตามตลาดหุ้นทั่วโลก
ลุ้น SET บวกต่อทะลุแนวต้าน 1,490 จุด รับแรงหนุนราคาน้ำมัน-วิ่งตามตลาดหุ้นทั่วโลก
2 ก.พ. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะฟื้นตัวขึ้นตามตลาดหุ้นทั่วโลก โดยตลาดหุ้นในภูมิภาคเอเชียเช้านี้ส่วนใหญ่เคลื่อนไหวในแดนบวก และราคาน้ำมันก็ปรับตัวขึ้นมาถึง 2.6% ด้วย จึงน่าจะช่วยหนุนตลาดได้บ้าง ท่ามกลางปัจจัยโดยรวมยังไม่เปลี่ยนแปลง ดังนั้น จีงมองเป็นการเก็งกำไรระยะสั้นหลังปรับตัวลงไปก่อนหน้านี้
อย่างไรก็ดี วันนี้ให้ติดตามการประชุม ครม.จะมีมาตรการกระตุ้นเศรษฐกิจเพิ่มเติมอีกหรือไม่ และพรุ่งนี้ (3 ก.พ.) ติดตามการประชุม กนง.จะมีมุมมองต่อเศรษฐกิจระยะข้างหน้าอย่างไร ส่วนปัจจัยนอกประเทศต้องติดตามตัวเลขดัชนีผู้จัดการฝ่ายจัดซื้อ (PMI) ภาคบริการของทั่วโลก และวันที่ 4 ม.ค.จะมีการประชุมธนาคารกลางอังกฤษ (BoE) พร้อมให้แนวรับ 1,470-1,472 จุด ส่วนแนวต้าน 1,490-1,500 จุด